rlitschk/wikidir huggingface dataset:
D Annemarie Pieper (* 8. Januar 1941 z Düsseldorf) isch e dütschi Philosophin. D Pieper het Philosophii, Anglistik und Germanistik an dr Universetet vom Saarland z Saarbrügge studiert und dört 1967 im Fach Philosophii bim Hermann Krings über e Søren Kierkegaard promovierte. 1972 het si sich an der Ludwig-Maximilians-Universitet Münche habilitiert mit dr Arbet Die Kategorie der Ethik. Eine Analyse des moralischen Urteils. Bis 1981 isch si z Münche Universitätsdozentin und Professorin für Philosophii gsi. Si het as Editorin in dr Schelling-Kommission vo dr Bayerische Akademii vo de Wüsseschafte gschafft. Vo 1981 bis 2001 isch si ordentligi Professorin für Philosophii an dr Universität Basel gsi. D Pieper isch in dr Schwiiz eme grössere Publikum dur Radio- und Färnsehsändige bekannt worde. Bim Schwiizer Färnseh het si d Sändig Sternstunde Philosophie moderiert. D Schwerpünggt vo dr Annemarie Pieper si vor allem uf em Gebiet vo dr Ethik gläge, vo dr feministische Philosophii und vo dr Existänzphilosophii. Ihri Einführung in die Ethik ghört zu de Standardwärk vom Fach. D Pieper het ghulfe e kritischi Gsamtusgob vo de Brief vom Friedrich Nietzsche usezgee und vom Johrbuech vo dr Nietzsche-Gsellschaft, Nietzscheforschung. Geschichte und Ewigkeit bei Sören Kierkegaard. Das Leitproblem der pseudonymen Schriften. Hain (Monographien zur
Dr Wilhelm Martin Leberecht de Wette (* 12. Januar 1780 z Ulla bi Weimar; † 16. Juni 1849 z Basel) isch e protestantische Theolog gsi. Dr De Wette isch z Ulla bi Weimar as Sohn vom ene Pfarrer uf d Wält cho. Er isch uf s Gymnasium z Weimar gange, won en dr Herder, wo an dr Schuel hüfig Prüefige abgnoh het, entscheidend beiflusst het. 1799 het er agfange an dr Universität Jena Theologii z studiere. Siini wichdigste Lehrer si dr Johann Jakob Griesbach, dr Johann Philipp Gabler und dr Heinrich Eberhard Gottlob Paulus gsi. Dr Paulus het en agregt kritisch z forsche. In de Methode und de Resultat het er witgehend e Sonderstellig under de dütsche Theologe ignoh. Noch siiner Promotion isch er Privatdozänt z Jena worde und 1807 Profässer für Theologii an dr Universität Heidelberg, won er sich mit em Jakob Friedrich Fries befründet het. 1810 het er en ähnlige Lehrstuehl bsetzt an dr Friedrich-Wilhelm-Universität z Berlin, wo erst grad gründet worden isch und won er 1817 dur d Vermittlig vom Friedrich Lücke mit em Friedrich Schleiermacher Fründschaft gschlosse het. Mä het en aber 1819 entloo und us Preusse verbannt, wil er dr Mueter vom Karl Ludwig Sand,
Montpellier [mɔ̃pəˈlje, mɔ̃pɛˈlje] (Okzitanisch; Montpelhièr) isch e Schtadt z Frankriich. Si ligt im Süde vom Land, nöd wit ewäg vom Mittelmeer und ghört zur Region Okzitanie. Si isch Sitz vo de Préfecture vom Departement Hérault und bis Endi 2015 d Hauptstadt vo de Region Languedoc-Roussillon gsi. Früener het me derte nume Okzitanisch gredt. D Stadt het öppe 275'000 Iiwohner und het e berüemti Universität. Zämme mit Paris und Strassburi ghört Montpellier zu de Schtädt z Frankriich, wo ne evangelisch-theologischi Fakultät an de Uni hei. Commons: Montpellier – Sammlig vo Multimediadateie di offizielli Website vo de Stadt (französisch) d Website vom Tourismus-Büro (französisch, englisch, dütsch usw.) Liste des maires au 25 avril 2014 (data.gouv.fr)
WikiLeaks (vilmol au Wikileaks, vgl. ängl. leaks 'Lecher, uudichti Stelle') isch e Internet-Plattform, wu anonym Dokumänt chenne vereffetligt wäre, wu ne effetli Inträssi dra aagnuu wird. S Projäkt will „uf dr Syte vu däne stoh, wu unethisch Verhalte in ihre eigene Regierige un Unternähme wän ufdecke.“ Doderzue isch no Aagabe vu WikiLeaks e Syschtem „fir di massewyys Vereffetlichung vu gheime Informatione un Analyse, wu nit uf dr Absänder chenne zruckgfiert wäre“ gschaffe wore. Fir d Vereffetlichung aagnuu wäge gheimi, zensierti oder uf andri Wyys in ihre Vereffetlichung bschränkti Dokumänt, wu vu bolitischem, diplomatischem oder ethischem Inträssi sin. WikiLeaks isch 2006 in s Läbe gruefe wore un isch noch em Wiki-Prinzip ufböue. S isch noch ere eigene Uussag nit zensierbar. D Websyte vu WikiLeaks isch e Zytlang z Schwede bi dr Firma PeRiQuito AB (PRQ) ghostet wore, speter isch uf Server z Frankryych un uf e Huffe Spiegel (Mirrors) gwägslet wore. Vu Aafangs bis Mitti 2010 het s d Websyte zytwyys nume in ere Blog-ähnlige Version gee wäge Finanzierigsprobläm. Grindet woren isch WikiLeaks 2006 no eigene Aagabe vu chinesische Dissidänte, Journalischte, Mathematiker un Tächniker vu Startup-Unternähme us dr USA, Taiwan, Europa, Auschtralie un Sidafrika. D Grinder sin no eigene Aagabe uf
Dr Sebastian Münster (* 20. Januar 1488 z Nieder-Ingelheim; † 26. Mai 1552 z Basel) isch e Kosmograph, Humanist und Hebraist gsi. Dr Sebastian Münster isch am 20. Januar 1488 z Ingelheim am Rhii uf d Wält cho; mä sait si Vater siig dr Andreas (Endres) Münster gsi, wo denn Spitalmeister am Heiliggeist-Spital gsi isch. Er het an dr Ordenshochschuel vo de Franziskaner z Heidelberg gstudiert und isch 1505, won er 17i gsi isch, em Franziskanerorde biidrätte. D Ordensobere hai en 1507 zerst uf Löwe und Freiburg im Brisgau gschiggt. Si Lehrer dört, dr Gregor Reisch, wo Prior vo dr Kartause gsi isch, het en vor allem für Hebräisch und Geografii begeisteret. 1509 isch dr Münster uf Ruffàch gange, won er Schüeler vom Konrad Pelikan worden isch und sich in Griechisch, Hebräisch, Mathematik, Astronomii und Geographii wiiterbildet het. Drbii het er d Naturwüsseschafte scho noch dr Enzyklopädii Margarita Philosophica vom Gregor Reisch gstudiert. Au d Lektüre vo „De chorographia“ vom Pomponius Mela (1. Johrhundert) het en stark beiiflusst. 1511 isch er zu sim Lehrmeister Pelikan an d Universität Basel gange und spöter uf Pforzheim, won er 1512 zum Priester gweiht worden isch. Dr Münster und dr Pelikan hai no anderi
Rosen-Resli isch a deitschr Schbiilfilm vom Regisseur Harald Reinl us-em Johr 1954, dreht en Schwarz-Weiß z Wiisbada. Dui Gschicht vo deam Film ischt noch-em Buach Rosenresli vo dr Schweizer Jugendschriftstellere Johanna Spyri. S isch dr erscht Film gwäa, wo d Christine Kaufmann dren mitgschbiilt ond wo ihr graußa Karriär begrindet hot. S erscht Mol ens Kino komma isch der Film am 4. Mai 1954 en de Bad-Lichtspiele en Stuegert. S achtjährig Schweizer Woisakend Theres leabt am Rand vo-ra graußa Stadt bei-ra Pfleagemuadr, wo arg krank ischt. Drom hot-ra des Mädle da Nama Sorgenmutter gäa. Neaba dr Sorgamuadr hot d Theres noh a graußa Schweche fir älle Rosa, was-ra da Beinama Rosen-Resli eitraga hot. A-ma scheena Dag kommt ebbr vom Jugendamt uf dui Idee, s Resli dera Sorgamuadr wegznemmet, weil dui weaga ihrer Kranket nemme e dr Lag ischt, sich so om ihr Pfleagekend zo kemmra, wia se’s eigentlich sott. Drom kriagt s Resli bald nuie Pfleageeltra: a Gärtnr-Ehepaar. Au wenn se sich mit deane Leit ganz guad vrstôht, vrgisst se dô dribr ihr Sorgamuadr et ond bsuacht se, so oft se kô. Durchs Austraga vo Rosa kommt s Resli zo-ma bissle Geld, wo se Arznei drvoo fir d Sorgamuadr kauft.
Dachziegl sin Ziegl, wo zum Dekche vo Dächer bruucht wärdet. Normalerwys sin si us Ton odr Leem und werdet brönnt. So sin d Ziegl widerstandsfähig gäge Räge. Wenn ma d Dachziegl erfunde het, isch nöd bekannt. Aber mit de Industrialisyrig isch iri Produktion vereifacht worde und het so derzu bitrait, dass d Ziegl s Strou und Ried abglöst hät, wenn s um s Däkche vo Hüser gange isch. Commons: Dachziegl – Sammlig vo Multimediadateie
Äsch esch e Gmeind im Bezerk Chom im Schwiizer Kanton Aargäu. Si liit a de Wasserscheidi zwösche Wyne- und Seetal. D Sedligsstruktur vo Äsch esch locker, das heisst es get veli unsenand legendi Hüsergroppene, wo ame eres eigene Zäntrum händ. Äsch liit imene Sattu vom Hoger zwöschem Wyne- und em Seetal. Entwässeret werd de gröschti Teil vom Dorfpiet gäge Weschte im Tal vom Dorfbach rechtig Wyne. Gäge Süde he stiigt s'Gländ langsam gäge d'Wampfle mit em högschte Punkt im Wald uf 766 Meter über Meer) ufe. A dem Hang legge, chli vom Dorfzäntrum wäg, am Sädubach de Dorfdeil Undersädu (öpe uf 610 Meter über Meer) und de Obersädu (650 Meter). Änedraa, am nördleche Ändi vom Dorf liit d'Bampf (630 Meter). De öschtlech Teil vo de Gmeind goot gäge s Seetal abe und ghört au geographisch zom Seetal. Gäge Lüpu he liit de Wolfacher, wo 608 Meter höch esch. S Gmeindsbiet esch 591 Hektare gross, devo send 221 Hektare bewaldet und 84 Hektare sind mit Hüüser bebout, was echli meh als zä Prozänt entsprecht. De höchschti Ponkt esch of 766 Meter of de Wampfle, de töifschti Ponkt of 495 Meter gäge Töüffetu abe. D Nochbergmeinde vo Äsch send Seen em Norde,
Dr Georg-Büchner-Bryys isch dr wichtigscht Literaturbryys in dr Bundesrepublik Dytschland un im dytsche Sprochruum. Dr Bryys isch anne 1923, in dr Zyt vu dr Weimarer Republik, vum Landdag vum Volksstaat Hesse in Erinnerig an dr Schriftsteller Georg Büchner gstiftet wore un an Chinschtler vergee wore, wu us em Georg Büchner syyre Heimet Hesse chuu sin oder mit Hesse geischtig verbunde gsi sin. Är isch uf e Initiative vum Julius Reiber (DDP) vum dertemolige Volkstaat Hesse uusglobt wore fir bildendi Chinschtler un Dichter, Schauspiler un Sänger. Zwische 1933 un 1944 isch dr Georg-Büchner-Bryys dur e Kulturbryys vu dr Stadt Darmstadt ersetzt gsi. Anne 1951 isch dr Bryys in e allgmeine Literaturbryys umgwandlet wore, wu alljohr vu dr Dytsche Akademi fir Sproch un Dichtig verlehnt wird. D Uuszeichnig goht an Autore, wu si dur ihri Arbet um di dytsch Literatur verdient gmacht hän. D Ehrig un d Red vum Bryysdreeger finde z Darmstadt statt. D Dotierig, wu 1951 no bi 3.000 Mark glägen isch, isch im Lauf vu dr Johr all hecher wore, un lyt syter anne 2003 bi 40.000 Euro. Dodervu zahle je 11.000 Euro d Stadt Darmstadt, s Land Hesse un dr Bund; 7.000 Euro drait di Dytsch Akademi fir
Halloween [ˌhæləʊˈiːn], vu All Hallows’ Even (Allerheilige-Oobe), isch e Fescht am Oobe vor Allerheilige in dr Nacht vum 31. Oktober zum 1. Novämber, wu urspringli vor allem z Irland gfyyrt woren isch. Dr Bruuch isch vu irische Yywanderer ab 1830 in d USA brocht wore. Im Lauf vu dr Zyt het sich Halloween näbe dr Wynäächte un em Thanksgiving-Fescht zue eim vu dr wichtigschte Fyyre in dr USA entwicklet. Vor allem syt dr 1990er Johr sin Halloween-Bryych deilwyys au z Europa ibernuu wore. S Wort Halloween, in ere eltere Schryybwyys Hallowe’en, isch us All Hallows’ Even (Allerheilige-Oobe) zämmezoge. Wie au bi Heilgobe isch dr Voroobe vum Feschtdag gmeint, wel us dr liturgische Sicht dr Oobe as Aafang vum Folgedag isch. S Allerheiligefescht, wu sich vu Rom us uusbreitet het, isch urspringli am 13. Mai gfyyrt wore, s Datum isch vum Papscht Gregor III. un ändgiltig vum Gregor IV. uf dr 1. Novämber verleit wore. D Härchumft vum Fescht isch nit ganz eidytig gchlert. Wahrschyns isch s as Voroobefscht vum katholische Allerheilige z dyte. Populär, aber wisseschaftli nit beleit, isch d Aanahm vun eme keltisch-heidnische Ursprung vu Halloween. Meyers Konversations-Lexikon schrybt zue dr keltische Härchumft vum Fescht: „Legendenhaft und historisch nicht
Singani isch e höchprozäntige Wybrand, wo us dr Räbsorte Muscat d'Alexandrie gwunne wird. Är giut aus Nationauschnaps vo Bolivie und wird houptsächlech i de tranditionelle Wybouregione, in Tarija, härgschteut. Singani isch Beschtandteu vo viune traditionelle bolivianische Cocktails wie em Chuflay und dem Yungueñito. Während dr Koloniauzyt und im Zug vor Expansion vor Siubergwinnig i de Mine vom Cerro Rico in Potosi, hei d'Spanier mit dr kultivierig vo Räbe i de Täler südlech vo Potosi aagfange. D'Härschtelig vo Wy het sech wäge de geografische und klimatische Bedingige aus sehr schwirig erwyse. Drum het me d'Deschtilation vom Wy bevorzugt. Die so härgschteuti Spirituose isch ungerem Name Singani bekannt worde. Usgangsmateriau füre Singani si d'Trube vor Räbsorte Muscat d'Alexandrie. Nachem presse wir dr Moscht ohni Maische zwüsche 5 u 21 Tag i Stautanks vergore. D'Destillation erfougt im Alambic, wo dr Wy i eim oder zwee Durchgäng uf 71° deschtilliert wird. Mit Ande-Queuwasser wird er nächär uf Trinkschterchi abegsetzt und ryft es paar Monet i Stautanks, bevor er id Fläsche abgfüut wird. Singani isch e kontrollierti Urschprungsbezeichnig, wo d'Spirituose, gwunne us Muscat d'Alexandrie u härgschteut imene bestimmte bolivianische Gebiet, beschrybt. Ds Gsetz Nr,. 1334 vom 4. Mai 1992 über die kontrollierti Härkunftsbezeichnig definiet Singani
Dr Romeu Tuma (* 4. Oktober 1931 z São Paulo, Brasilie, † 26. Oktober 2010 ebd.) isch e brasilianische Politiker gsi. Dr Tuma isch am 4. Oktober 1931 z São Paulo, Brasilien, uf d Wält cho. Er het e Karriere in dr Polizei gmacht und isch vo 1985 bis 1992 Diräkter vo dr brasilianische Bundespolizei gsi. Zu siiner Zit isch s Skelett vom Joseph Mengele gfunde worde und dr Gangster Tommaso Buscetta isch verhaftet worde, wo denn gege die brasilianische Mafia Boss het afo ussääge. 1994 isch dr Tuma Senator für e Partido Liberal worde. Spöter isch er Mitgliid vom Partido del Frente Liberal (hüte Demócratas) worde. 2002 isch er wider in Senat gwehlt worde. 2007 het er sich em Partido Laborista Brasileño aagschlosse. Im Septämber 2010 isch er mit Aphonii in s Sirio-Libanês Spital z São Paulo iigliiferet worde, won er am 29. Oktober an Härzversaage gstorben isch. Alcida Rita Ramos: Indigenism: ethnic politics in Brazil. University of Wisconsin Press 1998, ISBN 9780299160449 Elecciones al Senao. Resultado final del Estado de São Paulo Archivlink (Memento vom 18. Juli 2010 im Internet Archive) (uf Portugiisisch) Morre em São Paulo aos 79 anos o senador Romeu Tuma. Terra. 26 October 2010.
De Lukas Kundert (* 23. April 1966 z Fränkedorf, heimatberechtigt z Rüti GL, Luchsige und Glaris) isch en Schwiizer Theolog und Pfarrer. Er isch Chilerotspräsident vo de Evangelisch-reformierte Chile Basel-Stadt, Münschterpfarrer z Basel und Privatdozent an de Universität Basel. De Lukas Kundert isch z Fränkedorf ufgwachse und het vom 1986i bis ins 1993i z Basel evangelischi Theologii und z Jerusalem Judaistik gschtudiirt. Vom 1994i bis ins 1998i isch er Assistent an de theologische Fakultät vo de Universität Basel gsi und het im 1997 promoviirt. Er isch dann vom 1999i bis ins 2004i Induschtriipfarrer z Basel gsi. Sit em 2004 isch er Chilerotspräsident vo de Evangelisch-reformierte Chile Basel-Stadt und sit em 2009 zusätzlich Münschterpfarrer. Bricht uf livenet.ch über d Wahl zum Chilerotspräsident Profil uf de Website vo de Universität Basel
Dr Pascal Zuberbühler (* 8. Jänner 1971 z Frauefäld, Schwiiz), gnennt Zubi, isch en ehemolige Schwiizer Fuessball-Goali. Bis 1991 het dr Pascal Zuberbühler bim FC Frauefäld gschuttet. Vom FC Frauefäld isch er denn zu de Grasshoppers Züri gwächslet. In de 8 Joor wo dr Zubi bi GC gse isch het er insgsamt 187 Pflichtspiil absolviert und isch dreimol Schwiizr Meister und eimol Pokalsieger worde. 1999 isch dr Zubi zum FC Basel gange. Dört het er vili Erfolg in dr Meischterschaft, em Pokal und dr Champions League könne fiire. In de Joohr 2000 und 2001 isch er zu Bayer Leverkusen und schpöter zum FC Aarau usglehnt woorde. Während de 7 Joohr in Basel het dr Pascal Zuberbühler zwar vili Erfolg könne fiire, är isch jedoch ziitewiis au wäge Fehler heftiiger Kritik usgsetzt gsi. 2006 isch dr Zubi den nach Ängland gange, zu West Bromwich Albion. Dört isch är unter em Trainer Bryan Robson Stammgoli gse und het gueti Laischtiige zeigt. Dä isch denn jedoch entloo worde und dr Tony Mowbray isch Trainer worde. Dä het dr Zubi in die 2.Mannschaft versetzt, was zu grosse Fanprotescht gfiert het. Nachdäm si "Nochfolger" dr Russell Hoult suschpendiert worde isch het dr Mowbray dr Pascal
S Shoppi Tivoli isch es Iikaufszäntrum z Schpreitebach im Schwiizer Kanton Aargau. Es isch durch d Fusion vo de beide Iikaufzäntre Shoppi und Tivoli entschtande und isch hüt s gröschti Iikaufszäntrum vo de Schwiiz. Am 12. März 1970 isch z Schpreitebach s Shoppi eröffnet worde. Es isch s erschte Shopping-Center vo de Schwiiz gsi, het 50 Läde gha mit ere Verchaufsflächi vo 25'000 qm. Scho in dere Aafangsziit sind bis zu 60'000 Lüt pro Dag zum Lädele ins Shoppi cho. Im 1974 isch uf de andere Site vo de Landschtroos s Tivoli eröffnet worde, wo mit em Shoppi durch e offeni Brugg verbunde gsi isch. Im 2001 hei sich d Verwaltige vo de beide Iikaufszäntre zu de Shoppi Tivoli Management AG zäme gschlosse und me het aagfange, s Shopping-Center umzbaue. De Umbau vom Shoppi Tivoli, wo im 2010 isch abgschlosse worde, het öppe 280'000'000 Schwiizer Franke koscht. Di beide Hüüser links und rächts vo de Landschtroos sind durch e gschlosseni Lade-Passage mitenand verbunde. Insgsamt hets im Shoppi Tivoli öppe 150 Läde uf ere Verkaufsflächi vo 78'000 qm. www.shoppitivoli.ch Video BRÄNNPUNKT AARGAU. Türöffnig zum Paradiis. Spreitebach und s erscht Schwiizer Iichaufszäntrum.
Di Lischte zeigt d Näme vo allne Mitglider vom Schwiizer Nationalrot i de 49. Legislaturperiode, wo vom Joor 2012 bis 2015 ggangen isch. BDP: Bürgerlich-Demokratischi Partei vo de Schwiiz CVP: Chrischtlichdemokratischi Volkspartei CSP: Chrischtlichsoziali Partei vo de Schwiiz EDU: Edignössisch-Demokratischi Union EVP: Evangelischi Volkspartei FDP: FDP. Di Liberale. GLP: Grünliberali Partei GPS: Grüeni Partei vo de Schwiiz Lega: Lega dei Ticinesi PdA: Partei vo de Arbet SGA: Sozialistisch Grüeni Alternative Zug SP: Sozialdemokratischi Partei SVP: Schwiizerischi Volkspartei Liste vo de Mitglider vom Schwiizer Ständerot vo de 49. Legislaturperiode Datebank mit allne Rotsmitglider sit em 1848i
Allerheilige (lat. Festum Omnium Sanctorum) isch e katholisch reschpektiv orthodox Fescht, wu alle Heilige dänkt wird – au sonige, wu nit heiliggsproche wore sin – un dr vile Heilige, wu nieme um d Heiligkeit vun ene weiß wie Gott. In dr katholische Chilche wird Allerheilige am 1. Novämber begange, in dr orthodoxe Chilche am erschte Sunndig no Bfingschte. Allerheilige isch e Hochfescht vu dr remisch-katholische Chilche bzw. e Principal Feast vu dr anglikanische Chilche. Di lutherische Chilche fyyre s as Gedänkdag vu dr Heilige, ähnli au anderi broteschtantisch Chilche. Wel im Lauf vu dr erschte chrischtlige Johrhundert d Zahl vu dr Heilige allmeh aagstigen isch, isch all weniger em, gli gsi, e jedem Heilige am e bsundere Dag z gedänke. Jehrligi Gedänkdag fir Verstorbeni – eb Märtyrer, Heiligi oder eifachi Glaibigi – het s scho im antike Chrischtetum gee. In dr eschtlige Chilche findet mer syt em Aafang vum 4. Johrhundert derno Allerheiligefescht, wu as Herredag vu allne Heilige am 1. Sunndig no Bfingschte gfyyrt woren isch. In dr weschtlige Chilche het dr Papscht Bonifatius IV. am 13. Mai 609 oder 610 s heidnisch remisch Pantheon z Rom – dervor s Heiligtum vu dr antike Getterwält – dr Jumpfere Mareje
Allerheiligen stoht fir: dr katholisch Fyyrdig Allerheilige die Chleschter un Chilche: Chloschter Allerheilige z Oppenau, Bade-Wirttebärg, Dytschland Chloschter Allerheilige bi Tittmoning, Bayern, Deutschland Chloschter Allerheilige z Fryybeg im Bryysgau, Bade-Wirttebärg, Dytschland Chloschter Allerheilige z Schaffuuse, Schwyz Wallfahrtschilche Allerheiligen im Mühlkreis z Obereschtryych, Eschtryych Allerheiligenkirche (Raschau), Dytschland Allerheiligenkirche (Warngau), Dytschland Ortschafte z Eschtryych: d Gmei Allerheiligen im Mürztal in dr Steiermark d Gmei Allerheiligen bei Wildon in dr Steiermark d Gmei Allerheiligen im Mühlkreis z Obereschtryych e Stadtdeil vu Innsbruck e Stadtdeil vu Schärding z Obereschtryych d Ortschaft Allerheiligen in dr Gmei Pöls in dr Steiermark Ortschafte in der Schweiz: dr Wyyler Allerheilige SO in dr Gmei Gränche, Kanton Solothurn Ortschafte z Dytschland: e Stadtdeil vu Sulz am Neckar im Landkchreis Rautweil, Bade-Wirttebärg e Stadtdeil vu Markdorf im Bodeseechreis, Bade-Wirttebärg e Stadtdeil vu Oppenau im Ortenauchreis, Bade-Wirttebärg e Ortsdeil vu dr Gmei Warngau im Landchreis Miesbach, Bayern e Stadtdeil vu Neuss im Rhein-Kreis Neuss, Nordryy-Weschtfale Ortschafte z Pole: dr Ortsdeil Allerheiligen (poln. Wszechświęte) vu dr Landgmei Oleśnica (dt. Oels), Niderschlesie Ortschafte z Tschechie Vyšehorky, dytsch Allerheiligen Ortschafte z Ungarn: Pinkamindszent, dytsch Allerheiligen dr Namme vu Johann Diedrich Allerheiligen (1875–1937), Chaufmann, Bolitiker (DDP) un Bremer Senator (1925–1933) Sunschtigs: Allerheilige-Wasserfäll, Wasserfall im Schwarzwald
Halloween stoht fir: s Fescht Halloween e Serie vu Horrorfilm Halloween – Die Nacht des Grauens (1978) Halloween II – Das Grauen kehrt zurück (1981) Halloween III (1982) Halloween IV – Michael Myers kehrt zurück (1988) Halloween V – Die Rache des Michael Myers (1989) Halloween VI – Der Fluch des Michael Myers (1995) Halloween H20 (1998) Halloween: Resurrection (2002) Halloween (2007) Halloween II (2009) dr Horrorfilm Halloween – Left for Dead (2007) Halloween-Dokumänt, e Reihe vu verdröulige Dokumänt zue potentiälle Strategie gege d Entwicklig vu Open-Source-Software. Lueg au: Helloween, e dytschi Metal-Band
Deutschland stoht fir dr mitteleuropäisch Staat Dytschland. Deutschland isch dr Familienamme vu däne Lyt: Helmut Deutschland (1918–2007), Dischtennisspiler Joachim Deutschland (* 1980), Musiker Jutta Deutschland (* 1958), Ballettdänzeri Peter Deutschland, Gwärkschafter Deutschland isch dr Namme vu däne Schiff: Deutschland (1847), s erscht Schiff vu dr HAPAG Deutschland (1848), Vollschiff 1818, Fregatte 1848, Schuelschiff Deutschland (1866), Dampfsegler SMS Deutschland (1874), Panzerfregatte Deutschland (1900), Schnälldampfer 1900 (HAPAG) Deutschland-Klasse (1904), Chriegsschiffklasse SMS Deutschland (1904), Linieschiff Deutschland (1904), Schiff vu dr 2. dytsche Sidpolarexpedition (1911–1912) Deutschland (1909), e Yysebahnfehrschiff no Schwede Deutschland (1917), Handels-U-Boot vu 1916, In-Dienscht-Stellig 1917 Deutschland (1924), Dampfschiff vu 1923 Deutschland (1925), Passagierdampfschiff Schulschiff Deutschland, Segelschuelschiff vu 1927 Deutschland-Klasse (1931), Chriegsschiffklasse Deutschland (1931), Panzerschiff Deutschland (1953), Yysebahnfehrschiff uf dr Vogelfluglinie Deutschland (A 59), Schuelschiff 1960 Esso Deutschland (1963), Tankschiff Deutschland (1972), Yysebahnfehrschiff uf dr Vogelfluglinie Esso Deutschland (1976), Tankschiff Deutschland (1997), Yysebahnfehrschiff uf dr Vogelfluglinie Deutschland (1998), Chryzfahrtschiff Deutschland stoht fir: LZ 7 „Deutschland“, DELAG-Zeppelin Maschinenfabrik Deutschland, Unternehmen Deutschland (Lied), Plak Music 2007 Zeche Deutschland, Bärgwärch z Sprockhövel
Allerseele (lat. In Commemoratione Omnium Fidelium Defunctorum, 2. Novämber) isch im Feschtjohr vu dr remisch-katholische Chilche dr Gedänkdag, wu mer an dr Verstorbene dänkt. S Fescht isch im 10. Johrhundert dur dr Odilo von Cluny, dr Abt vu Cluny, zum Fyyrdig ghobe wore. Allerseelen chunnt noch em Feschtdag Allerheilige am 1. Novämber. Wu d Grebersägnig nit scho am Nomittag vum Hochfescht Allerheilige stattgfunde het, wird si an Allerseele durgfiert. Wel Allerseele in dr liturgische Rangornig dr Hochfescht vum Herr glyychgstellt isch, verdrängt dr Gedänkdag in Johr, wun er am e Sunndig isch, dr Sunndig im Johreschreis. In dr evangelische Chilche wird dr Verstorbene am Ebigkeitssunndig dänkt, also erscht Endi Novämber. In dr Sälbschtändige Evangelisch-Lutherische Chilche cha dr Gedänkdag vu dr Entschlofene au am 2. Novämber gottesdienschtli begange wäre. I de Neuapostolische Cherche werd zom Gedänke a di Verstorbene drümol im Johr en Gottesdienst för Entschlafeni gfyret. Die Gottesdienst fendid jewils am erste Sonntig im Juli, im März und im Novämber statt. Die Regelig gilt sit em Juli 1954 wältwit. Z Eschtryych isch Allerseele kei gsetzlige Fyyrdig, in dr effetlige Schuele findet aber am Allerseeledag kei Unterricht statt, un an dr Universitete isch dr Dag vorläsigsfrej. Dr Allerseeledag am 2. Novämber